Koronaskipanin: Fólk, sum halda frí, hava ikki rætt til lønarískoyti í feriuni 25.06. 2020 Koronaskipanin: Fólk, sum halda frí, hava ikki rætt til lønarískoyti í feriuni Fyri at hava rætt til lønarískoyti skal starvsfólk vera sent heim av arbeiðsgevaranum. Tá persónur heldur frí–t. d. summarfrí–so er persónurin ikki longur at meta sum heimsendur, og lýkur tí ikki treytirnar fyri at fáa lønarískoyti. Tað merkir, at tá starvsfólk, sum arbeiðsgevari hevur meldað inn í serligu korona-skipanina hjá ALS, halda frí, so hava tey ikki rætt til lønarískoyti. Tað er tí sera umráðandi, at arbeiðsgevarin sigur ALS frá, tá starvsfólk fara í feriu. Eitt serligt oyðublað skal útfyllast, tá starvsfólk halda feriu, oyðublaðið finnur tú her https://www. als. fo/korona/umsoknarblod/Vit skulu gera vart við, at arbeiðsgevari hevur skyldu til at boða ALS frá, nær starvsfólk heldur frí. Boðar arbeiðsgevarin ikki ALS frá rættstundis, koma broytingarnar ikki við í komandi útgjaldinum, og verður tað tí goldið ov nógv út í lønarískoyti av órøttum, verður tað kravt aftur arbeiðsgevaranum. Hetta er eisini galdandi fyri aðrar upplýsingar um broytingar í setanarviðurskiftunum, sum ávirka útgjaldið av lønarískoyti.